ORIZZONT ĠDID Ta' KARMENU ELLUL GALEA Qamar sbejjaħ x'inti ħiemed bid-dmugħ mieżel ma' ħaddejkl Milli tidher xejn m'int hieni li llum tlajna ftit sa ħdejkl Issa ġġarfet saltnatek moħbija u maqtugħa mill-għagħa tal-bnedmin, il-fruntieri tal-bogħod u l-ispazju għalik iżjed ma jiġu mħaddmin. Dehen il-bniedem, ja. qamar, sa fl-aħħar temm ix-xewqa li jbuslek ħaddejk, u bil-għodod tal-ħila wil-gawwa qiegħed jiżen il-polz ta' idejk. Tistħix minna, taħbix iżjed wiċċek, f'kull ma nħoloq u ssawwar hemm ħsieb; l-univers win-natura f'kull moħba. b'sengħa kbira hejjew u ħbew bieb. Għid, ja qamar — dan jibqa' bejnietna — qatt xi darba kont toħlom bin-nies2il Jew li ġufek jinfetaħ għall-ħajja, jew tissaffa bil-pala wil-fiessll Int ukoll taħt id-dwiefer tal-bniedem inqbadt fl-aħħar għax-xogħol wit-tiftix. Xammar driegħek, sinn snienek għall-ħidma; la qbadniek, ifraħ magħna, tibkixl Hawn fuq sidrek, ma' qalbek ftaħnielek il-bandiera li b'ħuna nagħrfuk, u mal-ħlejjaq fis-sejħa għall-paċi tishar magħna għall-ġid irridukl Ara d-djar, din il-ħajja, dal-faqar, tgħidx fid-dinja x'għad baqa' xi jsir. ara l-aħwa jitbiċċru ma' l-aħwa, għadu l-bniedem ta' xejnu lsir. Tistmerrx demmna wil-qrusa t'għemilna għax ġa forsi qed jaqtgħu nifsejk. Xorta l-ħajja titlajja, titwieżen ukoll kieku twelidna f'riġlejk. Issa magħna trid taħdem u tilheġ fl-eħrex ġlieda li tqajjem lir-ruħ ħalli ninfdu l-fruntieri, l-ispazju li b'għajb għadhom ijassru l-imħuħ. Din tkun l-aħħar taqbida ma' nfusna xħin ninbidlu minn bhejjem f'bnedmin u titbierek miġjietna ġo nofsok bħala l-bidu misjur tat-twemminl kol jk kal Hemm imbagħad ja qamar sbejjaħ il-ferħ jilma f'ħbub għajnejk xħin ma' sidrek trossna, tbusna u tbenninna f'qiegħ idejki 21/7/69.